Here is a page extracted from Wikipedia that may contain CSS, HTML, and a lot of unformatted text.

Title: Formachera
Content: Una formachera ye un molde que se fa servir ta elaborar o queso. As formacheras son por un regular redondas y tienen foratos en o fondo y en as parez ta permitir o drenache d'os sieros que deixa o queso cuan se fa.

O material de que se fan as formacheras ye prou variable, ya que se pueden trobar belunas feitas d'archila cueta, metalicas (d'acero galvanizato u fuella de lata), plastico, fusta u vimbre. En toz os casos siempre tienen a-saber-los foratos. As formas tamién pueden variar estando cuadratas, redondas u celindricas.

Historia 

S'han trobau formacheras feitas de vimbre con una antigüedat de mas de 12.000 anyos. As formachera d'atros materials como a ceramica apareixen dimpués, en o neolitico. En o museu d'arqueolochía de Lons-le-Saunier se conserva por eixemplo una formachera que data d'entre os anyos 2700-2600 a.C..

Emplego
A formachera se fa servir en a fase final d'a extracción d'o siero ta elaborar o queso. Con iste utensilio se consigue a realización de dos operacions, d'una man quitar o siero y d'atra dar-le a o queso a suya forma final. Asinas se mete a cuallada en a formachera que tendrá diferent forma y volumen seguntes o tipo de queso que se quiera obtener.

Cada queso tien a suya forma caracteristica que ye por un regular a suya tarcheta de presentación. A forma d'o queso influye amás en o proceso de maduración que se producirá dimpués. Una vegata que os quesos se troban en a formachera s'escorren, en o caso d'os quesos frescos u as cualladas acidas, u bien se prensan, en o caso d'os quesos maduratos de coagulación enzimatica, mas u menos intensament seguntes o tipo de queso.

Referencias

Se veiga tamién
Queso
Formachería

Utensilios de cocina